stanford-oval/wikipedia huggingface dataset:
נתן גוף
סנאטור

גוף נבחר כסנאטור לתקופת הכהונה שהחלה ב-4 במרץ 1913, אך העדיף לא להיכנס לתפקידו מידית כדי להמשיך לזמן מה בתפקידו כשופט. הוא החל את כהונתו בסנאט ב-1 באפריל אותה שנה וסיים אותה ב-3 במרץ 1919, לאחר שבבחירות של 1918 הוא לא הציג את מועמדותו לבחירה מחדש. בשנתיים האחרונות לכהונתו בסנאט הוא שימש כיושב ראש הוועדה לשימור משאבים טבעיים וכיושב ראש הוועדה לירידים תעשייתיים.
חיים אישיים

גוף היה אביו של הסנאטור מווירג'יניה המערבית גאי ד. גוף וסבה של חברת בית הנבחרים של ארצות הברית מטנסי לואיז גוף ריס. ביתו בקלרקסברג נרשם ב-1976 במרשם הלאומי של מקומות היסטוריים, אך לאחר הריסתו ב-1993 הוא נמחק מהרשימה ב-1994.
נתן גוף נפטר ב-23 באפריל 1920 בקרלקסברג ונטמן בבית הקברות המקומי אוד פלווס. צי ארצות הברית הנציח אותו בקריאת משחתת על שמו שהייתה בשירות מ-1921 עד לאחר מלחמת העולם השנייה.
הערות שוליים

↑  "National Register Information System". National Register of Historic Places. National Park Service.
↑  Nathan Goff Jr. House Historic Sites - Clarksburg.com
↑  USS GOFF (DD-247) - NavSource Naval History
| --- | --- |
בקרת זהויות :  NLI: 987007371433005171  LCCN: no89016752  NARA: 10574783  SNAC: w6z61wvx  US Congress: G000255  VIAF: 66027135   WorldCat (עם VIAF): 66027135
סרט טבע

צלם טבע מצלם ג'ירפות בתוך הפארק הלאומי סומה שבניגריה.
סרט טבע הוא סרט תיעודי על הטבע או על בעלי חיים, צמחים וכל יצור חי שאיננו בן-אדם. במרבית המקרים מצולם הסרט בסביבת המחיה הטבעית של האובייקט המצולם. רוב סרטי הטבע מצולמים עבור הטלוויזיה, ומשודרים בערוצי שידור ציבורי, אולם קיימים סרטי טבע שנעשו ישירות עבור קולנוע או חברות סטרימינג דוגמת נטפליקס. סרטוני טבע קצרים מועלים גם ליוטיוב.
מאפייניו של סרט הטבע הוא שימוש באמצעים אמנותיים רבים הקשורים לצילום, זאת כדי לתעד את הטבע על כל צורותיו. לפיכך רוב סרטי הטבע מכילים צילומי נופים מרהיבים במגוון אזורים רבים ושונים ברחבי העולם.
מעבר לערך החינוכי והרחבת הדעת, לסרטי טבע יש לפעמים גם ערך מדעי בתיעוד הטבע ובחשיפת תופעות או התנהגויות שטרם נחקרו. לעיתים מצולם סרט הטבע כאשר צוות צילום מתלווה לחוקר טבע ומתעד אותו מבצע מחקר, לצד תיעוד מושא המחקר. פעמים רבות מסייעים סרטי הטבע במימון המחקר ולעיתים הם גם מאפשרים לחוקר גישה לציוד מתקדם ויקר שמסייע מאוד למחקר.
ארגון הנשיונל ג'יאוגרפיק - העוסק בחקר הטבע והגאוגרפיה ובחינוך בנושאים אלה - מפיק סרטי וסדרות טבע רבות, שרובם משודרים בערוץ נשיונל ג'יאוגרפיק, ובישראל בערוץ Nat Geo Wild.
גם ה-BBC יוצר ומפיק סרטי טבע (באמצעות חטיבת BBC Earth), כאשר הבולטים שבהם הם בהפקתו ו/או בהנחייתו של סר דייוויד אטנבורו, בהם צילומי טבע מרהיבים ונדירים. בין סרטים אלה בולטים: עולם מופלא, הכוכב הכחול, עולם קפוא, המצוד, סיפור החיים ועוד רבים.
ראו גם

צילום טבע
דייוויד אטנבורו - מחלוצי סרטי הטבע העולמיים
| --- | --- |
בקרת זהויות :  NLI: 987007546758005171  BNE: XX6022878  GND: 4574083-5 
ערך זה הוא קצרמרבנושא קולנוע. אתם מוזמנים לתרום לוויקיפדיה ו.
סנדי אלן

| --- | --- |

 לידה:  18 ביוני 1955 שיקגו, ארצות הברית 
 פטירה:  13 באוגוסט 2008 (בגיל 53) שלביוויל, ארצות הברית 
 מדינה:  ארצות הברית ארצות הברית
 
סנדרה איליין אלן (באנגלית: Sandra Elaine Allen;‏ 18 ביוני 1955 – 13 באוגוסט 2008) הייתה אישה אמריקאית, שבמהלך חייה הוכרה כאישה הגבוהה בעולם על ידי ספר השיאים של גינס. גובהה היה 231 סנטימטרים. בשנת 2008 יאו דפן הגיע לגובה של 234 ס"מ ועברה אותה.
ביוגרפיה

אלן נולדה בשנת 1955 בעיר שלביוויל שבאינדיאנה.
גובהה של אלן נבע מגידול בבלוטת יותרת המוח, שגרמה לשחרור ללא שליטה של הורמון גדילה. בגיל 22 עברה אלן ניתוח להסרת גידול זה, מה שהאט את גביהתה, שלא נעצרה עד יום מותה.
אלן נשאה לראשונה את התואר "האישה הגבוהה ביותר בעולם" בשנת 1976. במשך השנים החזיקו אותו לסירוגין נשים נוספות, אך משנת 1992 ועד למותה, החזיקה בו אלן ברציפות.
בשנותיה המאוחרות אלן השתמשה בכיסא גלגלים, מכיוון שרגליה וגבה לא יכלו לתמוך בגובה. בשלב מסוים בחייה היא הייתה מרותקת למיטה בגלל מחלה, מה שגרם להתנוונות השרירים. בשל מגבלה זו, היא בילתה את שנותיה האחרונות בעיר הולדתה, באותו מקום בו שהתה האישה הזקנה בעולם באותה תקופה, עדנה פארקר.
אלן מעולם לא התחתנה.
במהלך השנים הסתובבה אלן בבתי ספר ומסרה הרצאות על החשיבות שבקבלת השונה והאחר. כמו כן, במהלך מספר שנים היא שימשה כמזכירתו של ראש עיריית אינדיאנפוליס.
בתרבות

אלן כתבה ספר בשם "Cast A Giant Shadow".
אלן גם שיחקה בסרט האיטלקי זוכה האוסקר "Fellini's Casanova", בסרט הטלוויזיה "Side Show" ובסרט הדוקומנטרי הקנדי-אמריקאי "Being Different". להקת הרוק הניו זילנדית "Split Enz" כתבה שיר על אלן בשנת 1982. השיר, שנקרא "Hello Sandy Allen", יצא באלבומם "Time and Tide".
מותה

ב-13 באוגוסט 2008 מתה אלן כתוצאה מאי ספיקת כליות וזיהומים בדם שנגרמו מהסתבכות של סוכרת. מלגה על שמה מוענקת מדי שנה על ידי בית הספר התיכון בעיר שלביוויל.
הערות שוליים

↑  "World's Tallest Woman Dies at 53". ABC News. 14 באוגוסט 2008. נבדק ב-26 באוגוסט 2016. {{cite web}}:  (עזרה)
↑  Swaminathan, Nikhil. "What causes gigantism?". נבדק ב-26 באוגוסט 2016. {{cite web}}:  (עזרה)
↑  World's tallest woman, Sandy Allen, dies, indystar.com; accessed June 28, 2017.
↑  The World’s Tallest Woman: The Giantess of Shelbyville High -, www.hawthornepub.com (באנגלית)
↑  Sandy Allen, The Sad, Strange, True Story Of Sandy Allen, The Tallest Woman In The World, BuzzFeed (באנגלית)
| --- | --- |
בקרת זהויות :  PLWABN: 9810646574305606  BnF: cb148699527 (data)  ISNI: 0000 0004 5095 0741  VIAF: 316736987   WorldCat (עם VIAF): 316736987
סטארטאפ (אלבום)

| --- | --- |

 אלבום אולפן מאת סטארטאפ
 יצא לאור:  21 ביולי 2013
 הוקלט:  2013
 סוגה:  דאנס-פופ, מזרחית
 אורך:  36:03
 חברת תקליטים:  הד ארצי
 הפקה:  הנרי
"סטארטאפ" הוא שם אלבום הבכורה של להקת סטארטאפ, שנוצרה בתוכנית המציאות פרויקט הלהקה.
האלבום שוחרר ב-21 ביולי 2013 והוא מכיל 11 שירים, רובם בוצעו ב"פרויקט הלהקה". המפיק המוזיקלי של האלבום הוא הנרי, שהיה גם המפיק המוזיקלי של העונה הראשונה של פרויקט הלהקה. הנרי כתב יחד עם אמיר פרישר גוטמן (מנחה העונה הראשונה של פרויקט הלהקה) את השיר "זה הזמן שלי עכשיו", השיר הראשון באלבום. "זה הזמן שלי עכשיו" היה גם שיר הפתיחה של פרויקט הלהקה בעונה הראשונה.
סינגלים

השיר "יאללה בלאגן" יצא בתור סינגל ב-25 ביוני 2013. הלהקה צילמה קליפ לשיר זה בחיריה שהופיע בפרק 32, פרק הגמר, של העונה הראשונה של הפרויקט.
הסינגל השני, "חוקים חדשים למשחק" יצא כסינגל בתאריך 18 ביולי 2013. להקת סטארטאפ הופיעה עם שיר זה בעונה הראשונה של התוכנית "הבנים והבנות" בערוץ הילדים. הקליפ לשיר שוחרר ב-24 באוגוסט 2013.
הסינגל השלישי, "תאמיני", שאותו ביצע ישראל מרמרוש, שוחרר ב-22 ביולי 2013 יחד עם השיר "בעיניים שלך" של שירה מרגלית.
רשימת שירים

| סטארטאפ> מס' | סטארטאפ> שם | סטארטאפ> כותב(ים) | סטארטאפ> מבצע/ת | סטארטאפ> משך | סטארטאפ>  | סטארטאפ>  | סטארטאפ>  | סטארטאפ>  | סטארטאפ>  |
| --- | --- | --- | --- | --- | --- | --- | --- | --- | --- |
| 1. | זה הזמן שלי עכשיו (שום דבר לא יעצור אותי)  | הנרי, אמיר פרישר גוטמן | סטארטאפ | 3:25 |  |  |  |  |  |
| 2. | יאללה בלאגן  | סטארטאפ, שי להב, פרישר גוטמן | סטארטאפ | 3:07 |  |  |  |  |  |
| 3. | תאמיני  | טל שגב | ישראל מרמרוש | 3:17 |  |  |  |  |  |
| 4. | איפה כתוב  | מרב סמנטוב | איבון ונדימו | 3:44 |  |  |  |  |  |
| 5. | את שרה ברדיו  | דן תורן, רמי קלינשטיין | סטארטאפ | 3:09 |  |  |  |  |  |
| 6. | קורא לך  | ניר פייבל, מורן דויד | מירון  וויליאמס | 3:17 |  |  |  |  |  |
| 7. | בעיניים שלך  | שירה מרגלית | שירה מרגלית | 3:18 |  |  |  |  |  |
| 8. | כל הציפורים  | קרן פלס | סטארטאפ | 3:21 |  |  |  |  |  |
| 9. | ביי ביי  | פייבל, שגב | דניאל מזוז | 3:00 |  |  |  |  |  |
| 10. | מלאכית  | שגב | כפיר פופוביץ | 4:07 |  |  |  |  |  |
| 11. | חוקים חדשים למשחק  | פייבל, הנרי | סטארטאפ | 3:38 |  |  |  |  |  |
| משך כולל: | משך כולל: | משך כולל: | משך כולל: | 36:03 |  |  |  |  |  |
| בונוס ספר וידאו דיגיטלי ב-iTunes> מס' | בונוס ספר וידאו דיגיטלי ב-iTunes> שם | בונוס ספר וידאו דיגיטלי ב-iTunes> כותב(ים) | בונוס ספר וידאו דיגיטלי ב-iTunes> משך | בונוס ספר וידאו דיגיטלי ב-iTunes>  | בונוס ספר וידאו דיגיטלי ב-iTunes>  | בונוס ספר וידאו דיגיטלי ב-iTunes>  | בונוס ספר וידאו דיגיטלי ב-iTunes>  | בונוס ספר וידאו דיגיטלי ב-iTunes>  | בונוס ספר וידאו דיגיטלי ב-iTunes>  |
| --- | --- | --- | --- | --- | --- | --- | --- | --- | --- |
| 12. | ספר דיגיטלי-סטארטאפ  | סטארטאפ |   |  |  |  |  |  |  |
סויוז TM-5

סויוז TM-5 (ברוסית: Союз TM-5) הייתה חללית מסדרת סויוז, שהמריאה ב-7 ביוני 1988 מקוסמודרום בייקונור שבקזחסטן במטרה לבצע עגינה בתחנת החלל מיר.
צוות > צוות המראה

אנטולי סולוביוב - מפקד
בולגריה אלכסנדר אלכסנדרוב - קוסמונאוט חוקר
ויקטור סביניך - מהנדס טיסה
צוות > צוות נחיתה

ולדימיר ליאחוב - מפקד
אפגניסטן (1992-1987) עבדול אחד מומנד - קוסמונאוט חוקר
צוות > צוות גיבוי

ולדימיר ליאחוב - מפקד
בולגריה קרסימיר סטויאנוב - קוסמונאוט חוקר
אלכסנדר סרברוב - מהנדס טיסה
תיאור המשימה

"סויוז TM-5" שוגרה ב-7 ביוני 1988 מקוסמודרום בייקונור. החללית נבנתה על ידי תאגיד הטילים והחלל אנרגיה. זו הייתה חללית סויוז מדגם סויוז-TM. השיגור בוצע מכן שיגור מס' 1 בעזרת משגר סויוז U.
עגינה לתחנת החלל מיר ב-23 בדצמבר למודול "קוואנט-1" עברה ללא בעיות. בתחנת החלל כבר פעלה משלחת מס' 3 בפיקוד ולדימיר טיטוב.
לאחר השלמת תוכנית הטיסה צוות החללית נכנס לחללית סויוז TM-4 וחזר לכדור הארץ
חללית "סויוז TM-5" נותרה מחוברת לתחנת החלל ושימשה חללית חירום.
ב-18 ביוני חללית התנתקה ממודול "קואנט 1" ובוצע עגינה לתא עגינה במודול בסיסי של תחנת החלל מיר.
ב-5 בספטמבר החללית התנתקה מתחנת החלל כאשר על סיפונה ולדימיר ליאחוב ועבדול אחד מומנד שהגיעו בחללית סויוז TM-6. במהלך הכנות לנחיתה על כדור הארץ התברר שלמחשב של החללית הוכנסה תוכנית מחשב לא מתאימה. כתוצאה מכך היה צורך לתכנת את המחשב מחדש. להסדרת הנושא חללית פעלה באופן עצמאי כיממה. לאחר מציאת פתרון לבעיות, החלה ירידת החללית והיא נחתה ב-7 בספטמבר. הנחיתה עצמה עברה ללא בעיות והסתיימה כמתוכנן בשטח קזחסטן של היום.
סויוז TM-6

סויוז TM-6 (ברוסית: Союз TM-6) הייתה חללית מסדרת סויוז, שהמריאה ב-29 באוגוסט 1988 מקוסמודרום בייקונור שבקזחסטן במטרה לבצע עגינה בתחנת החלל מיר.
צוות > צוות המראה

ולדימיר ליאחוב - מפקד
ולרי פוליאקוב - מהנדס טיסה
אפגניסטן (1992-1987) עבדול אחד מומנד - קוסמונאוט חוקר
צוות > צוות נחיתה

ולדימיר טיטוב - מפקד
מוסה מנארוב - מהנדס טיסה
צרפת ז'ן-לו קרטיין - אסטרונאוט חוקר
צוות > צוות גיבוי

אנטולי ברזובוי - מפקד
גרמן ארזמסוב - מהנדס טיסה
אפגניסטן (1992-1987) מחמוד דאורן - קוסמונאוט חוקר
תיאור המשימה

"סויוז TM-6" שוגרה ב-29 באוגוסט 1988 מקוסמודרום בייקונור. החללית נבנתה על ידי תאגיד הטילים והחלל אנרגיה. זו הייתה חללית סויוז מדגם סויוז-TM. השיגור בוצע מכן שיגור מס' 1 בעזרת משגר סויוז U.
עגינה לתחנת החלל מיר ב-31 באוגוסט למודול "קוואנט 1" עברה ללא בעיות. בתחנת החלל פעלה משלחת מס' 3 בפיקוד ולדימיר טיטוב. עבדול אחד מומנד החל בביצוע תצפיות על שטח אפגניסטן כמתוכנן. ב-7 בספטמבר ליאחוב ומומנד חזרו לכדור הארץ בחללית סויוז TM-5. ולרי פוליאקוב פעל בתחנת החלל כחבר משלחת מס' 3 ובהמשך משלחת מס' 4. הוא חזר בחללית סויוז TM-7 לאחר 240 ימים בחלל.
חללית "סויוז TM-6" נותרה מחוברת לתחנת החלל כחללית חירום. ב-8 בספטמבר החללית נותקה ממודול "קוואנט 1" וחוברה לתא עגינה במודול בסיסי של תחנת החלל.
ב-21 בדצמבר 1988 "סויוז TM-6" התנתקה מתחנת החלל מיר וחזרה לכדור הארץ כאשר על סיפונה ולדימיר טיטוב, מוסה מנארוב (הגיע עם חללית סויוז TM-4) וז'ן-לו קרטיין (הגיע עם חללית סויוז TM-7). הקוסמונאוטים ולדימיר טיטוב ומוסה מנארוב חזרו לאחר שהות של שנה בתחנת החלל מיר, שיא לאותה תקופה.
סנדו אליאד

| --- | --- |
צילום משנות ה-1940
 לידה:  30 ביוני 1899 בוטושאן, רומניה 
 פטירה:  11 במרץ 1979 (בגיל 79) 
 שם לידה:  Solomon Bercovici 
 מדינה:  רומניה 
 בן או בת זוג:  אגניה בוגוסלבה 
 
סנדו אליאד (ברומנית: Sandu Eliad ‏; 30 ביוני 1899 – 11 במרץ 1979) היה במאי תיאטרון, מבקר תיאטרון ועיתונאי יהודי רומני.
קורות חיים

נולד ב-1899 במשפחה יהודית מבוטושאן בחבל מולדובה שבממלכת רומניה  בשם סולומון ברקוביץ'. בגיל 17 בשנת 1916 עבר לגור בבוקרשט.
הוא עבד תקופה כמוכר בחנות ולמד באקדמיה לאמנויות הבמה בבוקרשט. לפני סיום לימודיו התחיל להתפרסם בשם עט רומני – סנדו אליאד – כעיתונאי בנושאי מדיניות חוץ, היה כתב ומזכיר מערכת בכתבי העת "פאקלה" ("הלפיד"), "זורילה" ("השחר") ו"ויאצה רומניאסקה" ("החיים הרומנים"). מגיל צעיר היה פעיל בחוגי השמאל הדמוקרטי יחד עם עוד אקדמאים צעירים, חלקם מן האוונגרד. כיהן, בין השאר, כמזכיר האיגוד "ידידי ברית המועצות". בשנים 1922–1923 היה חבר בקבוצת האמנים "Insula" ("האי") וב-28–29 במאי 1925 השתתף ב"מפגני האמנות המודרנית" שאורגנו על ידי המגזין לתרבות "קונטמפוראנול".
החל משנות ה-1920 עסק אליאד גם בבימוי בתיאטראות שונים.
בשנת 1925 בשיתוף פעולה עם ידידו, הצייר מרסל ינקו שעיצב את התלבושות, ביים על במת "קאסא ארטלור" (בית האומנויות) בבוקרשט את ההצגה "ארלקינאד" מאת ניקולאי יבריינוב. ב-1927 ביים בתיאטרון "קאראג'אלה" של דידה סולומון.
בשנת 1931 ביים, בהפקת מעבדות גוצ'ו וסילסקו, סרט תיעודי קצר על הנוף האדריכלי של בוקרשט בשם "Frumuseţile şi pitorescul urbanistic bucureştean".
סנדו אליאד היה אחד מהגברים החשובים בחייה של הזמרת הלאומית של רומניה, מריה טנאסה, בתחילת דרכה האמנותית. הוא עודד אותה בהתפתחות הקריירה מוזיקלית והכיר לה את המוזיקולוגים והפולקלוריסטים קונסטנטין בראילויו והרי בראונר שהתרשמו מאוד מכשרונה, סייעו לה להרחיב את הרפרטואר ולהקליט את ראשוני תקליטיה ברומניה ובחו"ל.
בהמשך היה אליאד אחד מבני הזוג של השחקנית והזמרת אגניה בוגוסלבה ואחר כך של שחקנית היידיש לאוני ולדמן-אליאד.
סנדו אליאד ביים את מרבית ההצגות של התיאטרון היהודי באראשאום שפעל בשפה הרומנית בבוקרשט בקרב הקהילה היהודית בימי השלטון הצבאי הפאשיסטי של יון אנטונסקו, באישור הממשל לאחר שנאסר ליהודים לעבוד במוסדות תרבות  המיועדים לקהל הרחב.
ב-1950, בימי השלטון הקומוניסטי כשניהל את להקת הקונפדרציה הכללית של האיגודים המקצועיים Teatrul CGT, תמך סנדו אליאד בקריירה של המנצח הצעיר סרג'יו קומיסיונה.
מאוחר יותר היה למנהל תיאטרון הרוויו ע"ש קונסטנטין טנאסה. וניהל את התיאטרון הממלכתי היהודי ביאשי. בשנות ה-60 סייע בקידום הקריירה האמנותית של הרקדן, השחקן ואמן הקרקס מיכאי צ'ו'קה.
בנם של סנדו אליאד ושל אגניה בוגוסלבה היה המשורר והסופר טודור אליאד (1943–2007).
פרסים ואותות הוקרה

1946 – עיטור המסדר "הצטיינות בתרבות" של ממלכת רומניה בדרגת אביר, ואחר כך קצין.
1953 – הוענק לו התואר "יוצר מצטיין באמנות" של הרפובליקה העממית הרומנית.
לקריאה נוספת

Alexandra Chiriac – notă biografică despre Sandu Eliad în Performing Modernism: A Jewish Avant-Garde in Bucharest (în engleză), Walter de Gruyter, 2022, p. 207
הערות שוליים

1 2 3  A.Chiriac 2022
↑  Ernie Schoffham, Luminiţa Machedon  The Architecture of Bucharest 1920-1940 MIT Press 1999 p 3
↑  http://www.citwf.com/film433116.htm
↑  Cecilia Burcescu A Romanian Rhapsody The Life of the Conductor Sergiu Comissiona  XlIbris Co 2008. עמ' 45
↑  Decretul nr. 2790 din 16 sept. 1946, Monitorul Oficial nr. 192 din 21 aug. 1947, partea I-a, p. 7543,  מצוטט לפי הספר האנטישמי  Iulian Apostu „Evreii şi comunismul, Cazul României (1944–1965)” 2013 – "היהודים והקומוניזם.המקרה של רומניה"
↑  הצו 108 מ-21 בפברואר 1953 של נשיאות  האספה הלאומית הגדולה של הרפובליקה העממית הרומנית, להענקת תוארי "אמן מצטיין של הרפובליקה העממית הרומנית" ושל "יוצר מצטיין באמנות של הרפובליקה העממית הרומנית" פורסם ברשומות הרשמית Monitorul Oficial מס.11 מ-19 באפריל 1953
| --- | --- |
בקרת זהויות :  PLWABN: 9811523150605606  VIAF: 8978159820927714000004   WorldCat (עם VIAF): 8978159820927714000004
סטארודוב

סטארודוב (ברוסית: Староду́б) היא עיר במחוז בריאנסק שברוסיה, לחופי נהר בבינץ שבאגן הדנייפר, 169 ק"מ מדרום מערב לבריאנסק. משמעות השם ברוסית היא "אלון עתיק".
היסטוריה

תיעוד אודות העיר קיים מאז המאה ה-11 בתקופה זו הייתה העיר ככל הנראה חלק מסבריה (אנ'). העיר נשרפה לחלוטין במאה ה-13, עם פלישת המונגולים.
במאה ה-14 הפכה העיר לחלק מהדוכסות הגדולה של ליטא, ולאחר מכן - לחלק מהאיחוד הפולני-ליטאי. במאה ה-16 ובתחילת המאה ה-17 הייתה סטארודוב חלק מנסיכות מוסקבה. בתקופת מרד חמלניצקי הייתה העיר אחד ממרכזי ההתקוממות, ובמחצית השנייה של המאה ה-17, לאחר המרד, נהנתה העיר ממידה מסוימת של אוטונומיה. עד 1781 הייתה העיר חלק מהמחוז הקוזאקי האוטונומי באוקראינה, ולאחר מכן השתייכה לאוקראינה.
בשנת 1918, בשלבים האחרונים של מלחמת העולם הראשונה, כבשו הגרמנים את סטארודוב, ובנובמבר 1918 כבשו הסובייטים את העיר.
ב-18 באוגוסט 1941 כבשו הגרמנים שוב את העיר, במהלך מבצע ברברוסה. ב-22 בספטמבר 1943 שחרר הצבא האדום את העיר.
ארכיטקטורה

סטארודוב הייתה מרכז חשוב של הממלכה הקוזאקית, ולכן היא המקום היחיד ברוסיה בו קיימות דוגמאות אותנטיות של בנייה בסגנון הבארוק האוקראיני. כנסיית הלידה בעיר נבנתה ב-1617 ושופצה בשנת 1677 לאחר שפרצה בה שרפה. כנסייה זו היא דוגמה טיפוסית של סגנון הבארוק הקוזאקי. מבנים ייחודיים נוספים הם כנסיית ההתגלות שנבנתה ב-1789 וכנסיית ניקולאוס הקדוש שנבנתה בסגנון נאו-קלאסי ב-1802.
יהודי סטארודוב

בשנות העשרים חיו בסטארודוב כ-4,100 יהודים, אך רובם היגרו מהעיר, חלקם לארצות הברית, בעשור שלאחר מכן. ערב מלחמת העולם השנייה היו בעיר כ-1,630 יהודים.
העיר נכבשה בידי הגרמנים באוגוסט 1941 ובספטמבר רוכזו רוב היהודים שבעיר בגטו. כמה מאות מהם נרצחו בירי מחוץ לגטו או מתו ממחלות בגטו. במרס 1942 נרצחו כ-800 היהודים שנותרו בגטו על ידי יחידות גרמניות ויחידות משטרה אוקראיניות.
סרט הרפתקאות

סרט הרפתקאות הוא ז'אנר קולנועי אשר עלילתו מתרחשת לרוב סביב חקירה וגילוי של מקומות חדשים, אקזוטיים ומסתוריים בעולם, בדרך אנרגטית ופעילה (דרך הדומה לזו שבסרט פעולה). לעיתים קרובות הסרט הוא תקופתי ומתרחש סביב רקע היסטורי מסוים, אך העלילה היא בדיונית. בסרט יכולים להתבטא יסודות רומנטיים מסוימים, והוא עשוי לכלול גם קרבות פיזיים בין הדמויות, עיסוק במונרכיות ומלכים, או דמויות פיראטים.
סרטי הרפתקאות היו פופולריים בהוליווד בשנות ה-30 וה-40, אז כיכבו בהם שחקנים ידועים כגון ארול פלין וטיירון פאואר. בעבר היו גיבורי סרטי ההרפתקאות בעיקר גברים; בתקופה המודרנית משולבות בסרטים אלו גם נשים ככוכבות, למשל דמותה של לארה קרופט בסרט "טומב ריידר" (2001).
ראו גם

ערכים על סרטי הרפתקאות
סיפור הרפתקאות
הערות שוליים

↑  Adventure films, Film site
| --- | --- |
בקרת זהויות :  NLI: 987007292810905171  GND: 4140759-3  LCCN: sh85001070  NKC: ph579441 
ערך זה הוא קצרמרבנושא סרטים. אתם מוזמנים לתרום לוויקיפדיה ו.
סלב (הר)

| --- | --- |

 מידע כללי
 גובה:  1,379 מטר
 מדינה:  צרפת 
 מיקום:  צרפת צרפת
 רכס הרים:  טרום האלפים הצרפתיים 
 אורך הרכס:  18 ק"מ 
 קואורדינטות:  46°5′39″N 6°8′25″E﻿ / ﻿46.09417°N 6.14028°E﻿ / 46.09417; 6.14028
  (למפת צרפת מוגדלת) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי הסלב(למפת צרפת רגילה) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי הסלב(למפת אוברן-רון-אלפ רגילה) ליון גרנובל בור-אן-ברס ואלנס סנט אטיין שאמברי קלרמון-פראן לה פוי-אן-ולה מולן אוריאק סאנטר עמק הלואר  אקיטן החדשה  אוקסיטניה פרובאנס-אלפ-קוט ד'אזור איטליה שווייץ בורגון-פראנש-קונטההסלב(למפת אוברן-רון-אלפ מוגדלת) ליון גרנובל בור-אן-ברס ואלנס סנט אטיין שאמברי קלרמון-פראן לה פוי-אן-ולה מולן אוריאק סאנטר עמק הלואר  אקיטן החדשה  אוקסיטניה פרובאנס-אלפ-קוט ד'אזור איטליה שווייץ בורגון-פראנש-קונטההסלב
 
הר סלב (בצרפתית: Le Salève) הוא אחד מהרי רכס טרום האלפים (Pre-Alps) הצרפתי שבמחוז סבואה עילית. הוא מכונה גם "המרפסת של ז'נבה". הסלב מתנשא בשיאו לגובה של 1,379 מטרים.
גאוגרפית, הסלב הוא אחד מהרי רכס טרום האלפים בסבואה עילית, אולם גאולוגית הוא חלק מהרי היורה. ממרומי הסלב נשקפים קנטון ז'נבה, אגם ז'נבה, חלקם הדרומי של הרי היורה, רכס טרום האלפים, אגם אנסי והמון בלאן.
למרגלות הסלב שוכנים אזורים מיושבים השייכים לקנטון ז'נבה ולפרבריה שבתחום צרפת, בהם חיים כ-700,000 איש. על הסלב פועל רכבל שנחנך בשנת 1932 ושופץ בשנת 1983.
הסלב
סרינדה סוואן

| --- | --- |

 לידה:  11 ביולי 1984 (בת 40) מערב ונקובר, קנדה 
 מדינה:  קנדה 
 תקופת הפעילות:  מ-2005
 פרופיל ב-IMDb
 
סרינדה סוואן (באנגלית: Serinda Swan; נולדה ב-11 ביולי 1984) היא שחקנית קנדית.
ביוגרפיה

סרינדה סוואן נולדה במערב ונקובר, קולומביה הבריטית, קנדה ב-11 ביולי 1984. אביה, סקוט סוואן, הוא במאי תיאטרון, שחקן ומנהל סטודיו למשחק.
היא מתנדבת בעמותות צדקה הומניטריות, בין היתר בקרן של האקטיביסטית הקמבודית סומאלי מאם (אנ'), Nothing But Nets (אנ') של קרן האו"ם (אנ') הפועלת למלחמה במחלת המלריה, גורם מוות מוביל בקרב ילדים באפריקה ובארגון Hefer International (אנ'), הפועלת למיגור העוני והרעב באמצעות קיימות.
היא שגרירה ומייסדת של ארגון "Friends to Mankind", המתארת את עצמה כארגון ללא מטרות רווח הפועל "עם יחידים, תאגידים וארגונים הומניטריים למען שיפור האנושות".
קריירה

תפקיד המשחק הראשון שלה הייתה ב-1989, תפקיד קטן בסרט "בני דודים" של ג'ואל שומאכר בכיכובם של טד דנסון ואיזבלה רוסליני, כשהייתה רק בת חמש. בשנת 2005 השתתפה בסרט ההודי "Neal 'n' Nikki" בתור אמנדה.
אחת מהופעותיה המוקדמות על המסך הייתה בקליפ לשיר "So Happy" של להקת הרוק הקנדית Theory of a Deadman (אנ'), שיצא באפריל 2008.
בשנת 2011 החלה לככב בתור אריקה ריד בסדרת הטלוויזיה "מלכי הבריחה" של רשת הטלוויזיה האמריקאית A&E. היא שיתפה שרבות מסצנות הכלא צלמו בבתי כלא אמיתיים, בעוד אסירים אמיתיים נמצאים גם הם מאחורי סורג ובריח; הסדרה בוטלה ב-17 במאי 2012 לאחר שתי עונות.
בספטמבר 2022, הוכרז שהיא תצטרף לצוות השחקנים בעונה השנייה של הסדרה "ריצ'ר" ברשת אמזון פריים וידאו.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2005 | Neal 'n' Nikki | אמנדה |  |
| 2009 | The Break-Up Artist | אשלי |  |
| 2010 | פרסי ג'קסון וגנב הברק | אפרודיטה |  |
| 2010 | טרון: המורשת | סירנה |  |
| 2011 | Recoil | דארסי |  |
| 2011 | Creature | אמלי |  |
| 2012 | פורעי החוק | ג'ז |  |
| 2014 | Jinn | ג'זמין ווקר |  |
| 2014 | Sister | מליסה |  |
| 2017 | The Veil | זירה |  |
| 2020 | Revenge Ride | מאגי |  |
| 2021 | Redemption Day | קתרין |  |
| 2022 | Devotion | אליזבת טיילור |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2006, 2010 | על טבעי | אשלי פרנק / וריטאס | 2 פרקים |
| 2007 | Blood Ties | בחורה יפה | פרק: "Heart of Ice" |
| 2007 | Exes and Ohs | לוסיאנה | פרק: "What Goes Around" |
| 2008 | מעבר ללוך נס | קרולינה | סרט טלוויזיה של Syfy |
| 2008 | בניחוש חוקר | איילין מזוול | פרק: "Murder?... Anyone?... Anyone?... Bueller?" |
| 2009 | Desperate Escape | אליסה | סרט טלוויזיה של TF1 |
| 2009 | Hostile Makeover | אמנדה מנוויל | סרט טלוויזיה של Lifetime |
| 2009 | Trust | טיפאני | סרט טלוויזיה של Lifetime |
| 2009 | מלאך המוות | שושבינה | פרק: "Business Casualty" |
| 2009 - 2010 | סמולוויל | זטאנה | 3 פרקים |
| 2011 | הוואי חמש-אפס | אלנה | פרק: "Ho'ohuli Na'au" |
| 2011 - 2012 | מלכי הבריחה | אריקה ריד | תפקיד ראשי (2 עונות); 23 פרקים |
| 2013 | Republic of Doyle | פטי מידלברוקס | פרק: "Missing" |
| 2013 - 2015 | גרייסלנד | פייג' ארקין | תפקיד ראשי (3 עונות); 38 פרקים |
| 2014 | אנשי המחר | קסנדרה סמית' | 2 פרקים |
| 2014 | שיקגו FIRE | בריטני בייקר | 4 פרקים |
| 2017 | הבלתי אנושיים | מדוזלית' אמקוולין/מדוזה | תפקיד ראשי; 8 פרקים |
| 2017 | אויבות | אן בנקרופט | פרק: "And the Winner Is... (The Oscars of 1963)" |
| 2017 | בולרז | קלואי | 6 פרקים |
| 2018 | רובוט צ'יקן | לסלי / קטרה | דיבוב; פרק: "He's Not Even Aiming at the Toilet" |
| 2020 | אזור הדמדומים | אלן לוואל | פרק: "Downtime" |
| 2019 - 2022 | Coroner | ג'ני קופר | תפקיד ראשי (4 עונות); 38 פרקים |
| 2023 | ריצ'ר | קרלה דיקסון | תפקיד מרכזי בעונה השנייה שטרם עלתה |
הערות שוליים

↑  "Serinda Swan".
↑  "First Look At Actors William Moseley And Serinda Swan In 'The Veil'". Knowshi Magazine. 6 במרץ 2014. אורכב מ-המקור ב-5 בפברואר 2018. {{cite news}}:  (עזרה)
↑  נטלי אברמס, 'Marvel's Inhumans' Casts Serinda Swan as Medusa, אנטרטיינמנט ויקלי (באנגלית אמריקאית)
↑  דניס פטסקי, Serinda Swan To Star In CBC Drama Series ‘Coroner’, דדליין, ‏2018-06-20 (באנגלית אמריקאית)
| --- | --- |
בקרת זהויות :  ISNI: 0000 0004 3482 2547  LCCN: no2014071263  VIAF: 309564026   WorldCat (עם VIAF): 309564026
עבדאללה עוטייף

עבדאללה אבראהים עוטייף (בערבית: عبدالله إبراهيم عطيف בתעתיק: עבד אללה אבראהים עטיף; נולד ב-3 באוגוסט 1992 בריאד שבערב הסעודית) הוא כדורגלן סעודי המשחק בעמדת הקשר האחורי בקבוצת אל-הילאל מליגת העל הסעודית ובנבחרת ערב הסעודית.
קריירת מועדונים

עוטייף גדל במחלקת הנוער של א-שבאב.
בשנת 2012 חתם בלולטאנו מהליגה הפורטוגלית השלישית.
בשנת 2013 חתם באל-הילאל מליגת העל הסעודית.
קריירה בינלאומית

ב-5 בדצמבר 2012 ערך עוטייף את הופעת הבכורה שלו בנבחרת ערב הסעודית, בניצחון 1–2 על נבחרת זמביה במשחק ידידות. ב-12 בדצמבר 2012 הבקיע את שער הבכורה שלו בנבחרת, בניצחון 0–1 על נבחרת תימן במסגרת אליפות מערב אסיה 2012.
הוא היה חלק מסגל נבחרת ערב הסעודית במונדיאל 2018, בו ערך שלוש הופעות, ובגביע אסיה 2019, בו ערך ארבע הופעות.
נכלל בסגל נבחרת ערב הסעודית לטורניר מונדיאל 2022.
תארים

אליפות ערב הסעודית (5): 2016/2017, 2017/2018, 2019/2020, 2020/2021, 2021/2022
גביע המלך הסעודי (3): 2015, 2017, 2019/2020
הסופר קאפ הסעודי (3): 2015, 2018, 2021
גביע יורש העצר הסעודי (1): 2015/2016
ליגת האלופות האסיאתית (2): 2019, 2021